  Виталий Пронин В. АлашеевКуинетӥ арзэ ужасько ни вал газетын. Автобусэн ширтӥм Вавоже. Партилэн райкомаз инструктор луыса ужа вал Юрий Басков, Алнаш ёросын вордскем но будэм земляке вылэм. Редакцилэн косэмезъя, кулэ вал уно йӧл кыскись ферма сярысь статья гожтыны. Юрий Петрович ӵектӥз Мичурин нимо колхозэ ветлыны - со вакытэ но, туннэ но ваньмызлэсь уно йӧл кыско.Партилэн райкомезлэн машинаеныз ми ог час куспын њамбай гуртэ вуим. Со вакытэ сюресъёс туж ярантэмесь вал. Милемыз пумитаз колхозэн кивалтӥсь Валентин Калинин. Мылкыдыз туж урод. А мар, пе, шумпотонэз: туннэ уйин бускель эмеспимы гектарлэсь уно чебер будӥсь ӟегез котыръяса-котыръяса лёгам. «Беларусезлэн» одӥг питранэз когӟам. Ма быдӟа ыштон, куректэ Валентин Егорович. Шуисько: ваелэ нимтулзэ, урод ужез сярысь газетысь «Шӧкыч» бамын возьмато.Быдэстэм уже юнме луымтэ. Ачиз сярысь «Шӧ-кычысь» лыдӟемез бере ӵу-казеяз ик, колхозлэн кассаяз лыктыса, вань изъянтэмезлы штраф тырем.Мукет дыръя В. Калинин кунэрес мылкыдын ӧз пумиталля ни монэ, ми соин матысь эшъёс луим. Бӧрысь Валентин Егорович сярысь газетамы очерк гожтӥ. Мон котьку данъяськи но данъяськисько Калининлэн гурт удысын лэсьтэм ужъёсыныз.Владимир Алашеев, «Удмуртия» ГТРК-лэн телевидениея директорез, газетлэн 1977-тӥ-1990-тӥ аръёсы корреспондентэз. Туспуктӥз Михаил Егоров Теги: 100ар тодэваёнъёс удмуртдунне  